hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Անանուն բարձունքում առանց հրամանատարի շրջափակման մեջ հայտնված զինվորներից 5-ը զոհվել են | Forrights.am
44-օրյա պատերազմից մեկ տարի անց՝ 2021 թվականի նոյեմբերի 9-ին, հայտնաբերվել է 18-ամյա Առնոլդ Հովսեփյանի դին: Նա, սակայն, զոհվել էր 2020 թվականի հոկտեմբերի 3-ի լուսաբացին: Ընտանիքն Առնոլդի զոհվելու մասին մեկ տարի տեղեկություն չի ունեցել. մտածել են, որ որդին գերության մեջ է, մի օր վերադառնալու է:
Առնոդլը ծառայել է Ջրականում: Կես տարվա զինծառայող է եղել, երբ Ադրբեջանի զինված ուժերը ներխուժել են Արցախ: 2020 թվականի սեպտեմբերի 27-ին, երբ սկսվել է պատերազմը Առնոլդը երեք օր շարունակ չի կարողացել կապ հաստատել ընտանիքի հետ: Ծնողների հետ խոսել հաջողվել է սեպտեմբերի 30-ին՝ դիրքերից գտած պատահական հեռախոսով:
Հայրը նշեց, որ որդին տուն է զանգել նաև հոկտեմբերի 1-ին՝ հույս տվել, որ ամեն ինչ լավ է: Մայրը վերջին անգամ տղայի հետ չի կարողացել խոսել, քուրն ասում է՝ ուշաթափվել է:
Առնոլդն այլ ժամկետային զինծառայողների հետ մարտերի է մասնակցել Ջրականի Անանուն բարձրունքում: Վեց օր շարունակ պայքարել են թշնամու հատուկ ջոկատայինների դեմ: Այս տեղեկություններն Սամվել Հովսեփյանին փոխանցել է Առնոլդի ծառայակիցներից մեկը՝ գերությունից վերադառնալուց հետո:
«Հոկտեմբերի 3-ի լուսաբացին՝ ժամը 04:10-ին, թուրքական սպեցնազից կազմված դիվերսիոն խումբ է մտել իրենց դիրքերը, մոտ կես ժամ մենամարտ է եղել: Վեց հոգով են եղել՝ վեցն էլ ժամկետային զինծառայողներ: Թուրքերի մտնելն Առնոլդն է նկատել, ընկերներին ձայն է տվել: Վեցից մեկին գերի են վրցրել, երբ նա վերադարձավ նաև  պատմեց, որ  ազգությամբ թուրք են եղել, ինքը տեսել է կրծքանշանները՝ թուրքական դրոշներ են եղել»,- ասում է հայրը:
Գերությունից վերադարձած զինծառայողն Առնոլդի ընտանիքին փոխանցել է, որ իրենց հետ հրամկազմից որևէ մեկը չի եղել՝ զինվորների համար անհասկանալի հանգամանքերում:
«Առնոլդենց դասակն «Անանուն բարձրունի» վրա է եղել, երբ նահանջ են տվել: Իրենց մոտ կապի միջոցներ չեն եղել, իրենք չեն իմացել, որ նահանջ է՝ առանց սպայի մնացել են մարտական դիրքերում: Սպան անհայտ հանգամանքերում այնտեղ չի եղել: Դասակի հրամանատարը, դասակի հրամանատարի տեղակալը և ջոկի հրամանատարն այնտեղ չեն եղել: Հիմա այս հանգամանքերը պարզվում են, թե ինչու այնտեղ չեն եղել: Նշում են, որ դասակի հրամանատարը վիրավորվե է, բայց քննությունը կպարզի: Այն, որ այնտեղ չեն եղել և մյուս հրամանատարները, վերլուծելուց հետո հասկանում ենք, որ փախել են: Դասակի հրամանատարն ավագ լեյտենանտ է, հիմա էլ ծառայության մեջ է: Գերությունից վերադարձածն ասում է, որ հրամանատարներն իրենց ուղարկել են Անանուն բարձրունիք վրա ու իրենք տեղեկություն չեն ունեցել, թե ինչու իրենց մոտ չեկան»,- ասում է Սամվել Հովսեփյանը և տեղեկացնում, որ այս դրվագը քննվում է Քննչական կոմիտեում:
Մինչև հոկտեմբերի երեքը ժամկետային զինծառայողներն, ըստ Սամվել Հովսեփյանի, հրամանատարների բացակայության պայմաններում, արիաբար պաշտպանել են բարձրունքը: Այդ ընթացքում շրջափակված են եղել հատուկ ջակատայիններով:
«Մեր տղանրը մարտնչել են հերոսաբար: Ջրականի գունդը մեկ շաբաթից ավելի թշնամուն չի թողել, որ առաջանա: Տղաները պարզապես ուժասպառ են եղել, շատերը զոհվել են, վիրավորվել, գունդը սկսել է փոքրանալ:
Ջրականի գունդը, չհաշված մի քանիսի, որոնք իրենց դասալիքի պես են պահել, տվել են հիսունից ավելի զոհված սպա, սա ինչ-որ բանի մասին է խոսում: Տղաներն ունեցել են լավ սպաներ, իսկ դասալիքները հույս ունեմ, որ իրենց պատիժը կկրեն:
Ջրականի հատվածում, թշնամին տասն անգամ գերազանցել է զինվորներին, թե թվաքանակով, թե տեխնիկայով: 18 տարեկան տղաները հերոսաբար կանգնել են և չեն թողել, որ թուրքերն առաջ գան: Հատուկ ջոկատայինները, երբ գերուն հարցաքննելիս հետաքրքրվել են, թե որ հատուկ ջոկատային խմբից են, տղան ասել է, որ ժամկետային զինծառայողներ են, չեն հավատացել և ծեծել են: Երբ համոզվել են, որ 18 տարեկանների հետ են գործ ունեցել՝ զարմացել են, թե ինչպես են իրենց դեմ պայքարել»,- ասում է Սամվել Հովսեփյանը:
Պատերազմից մեկ տարի անց Առնոլդ Հովսեփյանը հուղարկավորվե է Եռաբլուրում, հետմահու արժանացել է Մարտական խաչ առաջին աստիճան մեդալի:
Առնոլդը Արմավիրի մարզի Տարոնիկ համայնքից է: Գյուղում իր և պատերազմի զոհերի հիշատակին պուրակ են հիմնել, անվանական ծառեր տնկել: Պուրակում կախված է նաև պատերազմում գյուղից միակ զոհվածի՝ Առնոլդի լուսանկարը:
Նախորդ նյութըԱրցախում ականազերծումը շարունակվում է
Հաջորդ նյութը«ՀՀ–ն նաև և առաջ պարտվել էր միջազգային հարթակներում, և հետո նոր ռազմի դաշտում»․ Լևոն Գևորգյան
Հայաստանում մեկ շաբաթում գրանցվել է Covid-19-ի 1431 դեպք. մահացել է 4 մարդ
«Նուբարաշեն» ՔԿՀ-ում դատապարտյալ է մահացել
Ադրբեջանի լայնածավալ ագրեսիայի հետևանքով 7600 մարդ հարկադրված լքել է իր տունը․ ՀՀ կառավարություն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.